Dr. **Slobodan G. Mileusnić** (Goveđe Polje kod Daruvara, 9. IV. 1947. - Beograd, 22. XI. 2005) bio je historičar umjetnosti i sekretar "Odeljenja za likovne umetnosti" Matice srpske.

Životopis
---------

Osnovnu školu je završio u rodnom mjestu i u Trojeglavi, a Bogosloviju "Sveti Sava" u Beogradu (1968). Iste godine upisao je Teološki fakultet na kome je diplomirao 1973. Na Filozofskom fakultetu ("Istorija umetnosti, muzeološki smer") diplomirao je 1977. godine. Usavršavao se u Njemačkoj, na postdiplomskim studijima, i odbranio (1984) magistarski rad *"Srpsko slikarstvo 17. i 18. veka u Slavoniji"* na Filozofskom fakultetu u Beogradu. Na istom Fakultetu obranio je (2004) doktorsku tezu *"Požeška mitropolija"*. Od 1975. bio je zaposlen u Srpskoj patrijaršiji, u Muzeju Srpske pravoslavne crkve.

Stručni i naučni rad
--------------------

Bio je glavni je i odgovorni urednik revije *"Srpska pravoslavna crkva – njena prošlost i sadašnjost"* (1985–1989) i glavni i odgovorni urednik lista *"Pravoslavlje"* (1889–1992). Učesnik je brojnih naučnih skupova u Srbiji i inostranstvu. Bio je upravnik Muzeja Srpske pravoslavne crkve, koordinator "Saveta za obnovu hramova i kulturne baštine Srpske crkve" i sekretar Svetog arhijerejskog sinoda. Bio je član Republičkog odbora za obnovu manastira Hilandara, zatim član Upravnog odbora Narodnog muzeja u Beogradu, Matice srpske u Novom Sadu, odnosno Galerije Matice srpske i "Kulturno-prosvetne zajednice Srbije". Dobitnik je više priznanja iz oblasti zaštite crkveno-umjetničkog nasljeđa, muzeologije i djelovanja u oblasti kulture (plaketa *Mihajlo Valtrović*, *Zlatni beočug grada Beograda* i drugo).

Bibliografija
-------------

### Posebna izdanja

1. *"Manastir Dragović"*, Beograd, 1986.
2. *"Muzej Srpske pravoslavne crkve"*, Beograd, 1987. i 2001.
3. *"Sveti Srbi"*, Kragujevac, 1987, 2000. i 2003.
4. *"Sveti Stefan Štiljanović – ratnik i svetac"*, Beograd, 1992.
5. *"Manastir Krka, Beograd, 1994. i 2001.*
6. *"The monastery of Krka"*, Belgrade, 1994. i 2001.
7. *"Duhovni genocid 1991–1993"*, Beograd, 1994. (dva izdanja)
8. *"Vodič kroz manastire u Srbiji, Beograd, 1995.*
9. *"Duhovni genocid 1991–1995–(1997)"*, Beograd, 1997.
10. *"Srednjovekovni manastiri Srbije (usporedo na engleskom i srpskom), Beograd, 1995. (dva izdanja), 1986. i 1998.*
11. *"Hilandar"*, Novi Sad, 1998.
12. *"Svetinje Kosova i Metohije, Beograd 1999. i 2001.*
13. *"Ruinele ortodoxiei Iugoslavia, Biserici si manastiri ortodoxe sarbe distruse, panarite si devastate 1991–1999"*, Bucureşti, 1999.
14. *"Manastiri Srbije"*, Beograd 2002. i 2003.
15. *"Srpski manastiri (od Hilandara do Libertvila)"*, Beograd, 2004.

### Članci i studije objavljeni u publikacijama Matice srpske

1. *"Slikar Ostoja Mrkojević i njegovo ikonopisačko delo"*, "Zbornik Matice srpske za likovne umetnosti", broj 21, Novi Sad, 1985, str. 353–368.
2. *"Izvod iz opisa Budimske eparhije sredinom XVIII veka"*, "Sveske Matice srpske – građa i prilozi za kulturnu i društvenu istoriju", broj 5, Novi Sad, 1987, str. 27–41.
3. *"Sudbina riznice manastira Grgetega"*, "Zbornik Matice srpske za likovne umetnost", broj 24, Novi Sad, 1988, str. 307–330.
4. *"Vizantina u crkvenom slikarstvu Slavonije"*, "Zbornik Matice srpske za likovne umetnosti", broj 34-35, Novi Sad, 2003, str. 19–30.
5. *"Revizija ustava Matice srpske 1860. godine"*, "Sveske Matice srpske – građa i prilozi za kulturnu i društvenu istoriju", broj 10, Novi Sad, 2003, str. 5–43.

Pored toga objavio je preko petsto studija, članaka, prikaza, predgovora, enciklopedijskih članaka, intervjua u domaćoj i stranoj periodici, zbornicima radova i u enciklopedijama.


|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 61106
* LCCN: nr95039694
* ISNI: 0000 0001 0861 1250
* SUDOC: 030838290
* NKC: js2015888979

 |